ТЕХНИЧЕСКА СПЕЦИФИКАЦИЯ

за обществена поръчка с предмет:

 „Осигуряване на самолетни билети за превоз по въздух на пътници и багаж и хотелско настаняване в страната и в чужбина за нуждите на Софийска филхармония“
1. Условия за изпълнение на услугата:

При изпълнението на обществената поръчка участникът следва:

1.1.
Да осигури възможност за приемане на заявки от 8:00 до 18:30 часа в работни дни, както и по всяко време в извън работно време, включително в почивни и празнични дни. Заявките за осигуряване на самолетни билети и хотелско настаняване в страната и чужбина се изпращат на е-mail на изпълнителя посочен в договора.

1.2.
При заявка за резервация на самолетни билети и хотелско настаняване да предостави отговор на възложителя в рамките на срока предложен в техническото предложение на избрания изпълнител, който не може да бъде по-дълъг от 1 (един) час от получаване на заявка от страна на възложителя. Отговорът се предоставя по е-mail на възложителя, посочен в договора. При извънредни обстоятелства* изпълнителят се задължава да предостави отговор на възложителя в срок предложен в техническото предложение на избрания изпълнител, който не може да бъде по-дълъг от 30 минути от получаването на заявка от страна на възложителя.

1.3.
Да потвърди резервацията за издаване на конкретен билет и/или хотелско настаняване в срок, предложен в техническото предложение на избрания изпълнител, който не може да бъде по-дълъг от 2 (два) часа от получаването на потвърждение за одобрен вариант от страна на възложителя. При извънредни обстоятелства* изпълнителят се задължава да потвърди резервацията за издаване на конкретен билет и/или хотелско настаняване в срок предложен в техническото предложение на избрания изпълнител, който не може да бъде по-дълъг от 30 минути от получаването на потвърждение за одобрен вариант от страна на възложителя.

1.4.
Да издава самолетния билет/ваучер за хотелско настаняване, включително да доставя самолетен билет и/или ваучер за хотелско настаняване, в срок предложен в техническото предложение на избрания изпълнител, но не по-дълъг от 30 минути от изричното писмено искане на възложителя за това. За отменена резервация възложителят не дължи допълнително заплащане. 

1.5.
В отговора на съответната заявка на възложителя за осигуряване на самолетни билети се посочва най-малко следната информация – авиокомпания, клас, маршрут, часове, престой (в случай че има такъв), цена. 
1.6.
В отговора на съответната заявка на възложителя за осигуряване на хотелско настаняване се посочва най-малко следната информация – хотел, категория, цена на нощувка. 

1.7.
Да предлага маршрути, които са с най-подходящи връзки за съответните дестинации (варианти на възможни директни полети или такива с минимален брой прекачвания, до съответната дестинация и съобразени с условията на всяка получена от възложителя заявка за реализиране на пътуването в чужбина, както и хотелското настаняване в страната и чужбина при необходимост и при писмена заявка на възложителя). При изрично писмено искане на възложителя, изпълнителят предоставя самолетни билети на нискобюджетни компании или организиране на чартърни полети
1.8 Възложителят си запазва правото да избере съответен вариант, като потвърди заявката за самолетен билет (икономична или бизнес класа) и/или за хотелско настаняване, или да откаже възлагането й, в случай, че нито един от предложените варианти не е подходящ по негова преценка. Изпълнителят представя за конкретната заявка минимум два варианта за маршрут, като предоставя най-ниските на пазара нетни тарифи, предлагани от авиокомпаниите към момента на подаване на вариантите от изпълнителя за съответната заявка, както и минимум три варианта на хотелско настаняване в случаите, в които това е възможно. Изпълнителят, следва да  има възможност да осигурява и еднопосочни и/или двупосочни трансфери от и до съответното летище, хотела за настаняване и/или друга локация посочена от възложителя, както и всякакви други съпътстващи услуги, свързани с пътуванията и настаняванията, в т.ч. и застраховки.
1.9. Да изпраща протокол за закупените от Софийска филхармония самолетни билети, 1.10. При сключване на договора да информира писмено възложителя за бонусните програми на авиокомпаниите. През срока на договора изпълнителят регулярно уведомява възложителя за други бонуси на авиокомпаниите и/или предлагани от тях промоционални цени на билети. Изпълнителят е длъжен да води, следи и актуализира файлове с натрупващите се бонуси и писмено да уведомява възложителя за предстоящо издаване на безплатен билет.
1.11. В случай на извънредни обстоятелства, непозволяващи осъществяването на съответния престой/нощувка, Изпълнителят уведомява Възложителя своевременно и съдейства за възстановяването на стойността платената хотелска резервация или за безплатната й промяна при идентични условия. 

1.12. Когато е заявена дестинация, в която няма летище, изпълнителят оферира цена за самолетен билет до най-близкото летище, обслужващо тази дестинация, като при поискване от Възложителя предлага информация за варианти/алтернативи за осигуряване на друг вид транспорт за достигане до местоназначението в посочения в заявката срок.

1.13. Преди издаването на всеки самолетен билет да бъдат проверявани възможностите за предлагане на по-евтин и/или по-удобен маршрут за периода от резервацията до издаването на билета, като възложителят бъде уведомяван незабавно. 

1.14. В случай на инициирани от Възложителя промени в условията за използване на заявените самолетни билети, Изпълнителят следва да му предоставя копие от полученото писмо от авиокомпанията, съдържащо точния размер на сумите, които подлежат на плащане/възстановяване в следствие от поисканите промени в условията за използване на билетите. 

1.15. При поискване от страна  на възложителя,  изпълнителят  да има възможност да предоставя и следните допълнителни условия и услуги: съдействие при чекиране, обслужване на летища, обслужване на пътници в последния момент и съдействие при загубени багажи, придружаване на служители на Софийска филхармония при пътувания в страната и в чужбина, както и на гастролиращи артисти /при нужда/, като дневните разходи са за сметка на изпълнителя.
1.16. Изпълнителят, следва да гарантира конфиденциалност, относно извършваните пътувания и хотелско настаняване, имена, дати, маршрути, превозвачи.

1.17. Изпълнителят осигурява на Възложителя телефон за денонощна връзка в празнични и почивни дни, както и при извънредни обстоятелства*.

1.18. Изпълнителят, следва да доставя всички поръчани от възложителя документи, свързани с изпълнението по договора, по електронен път, на е-mail, посочен в договора или при необходимост - на място, на хартиен носител – в сградата на Софийска филхармония, с адрес гр. София, 1000, ул. „Г. Бенковски” № 1 или на друг, посочен от Възложителя адрес. Разходите за доставянето са за сметка на Изпълнителя.

2.
Дестинации:
2.1.
Дестинации, за които ще се извършва услугата по осигуряване на самолетни билети: 

-
В Европа: от Р България  до всички европейски държави и обратно.

- 
Извън Европа: От Р България до всички останали държави в другите континенти и обратно.
- 
вътрешни дестинации на територията на Р. България, Европа и останалите държави в другите континенти.

2.2.
Места, за които ще се извършва услугата по осигуряване на хотелско настаняване: 

-
Местата, посочени в т. 2.1. и Р. България.
Възложителят не се ангажира със закупуването на самолетни билети и/или изпращане на заявки за осигуряване на хотелско настаняване по всички от изброените дестинации и места, нито се ограничава в рамките на изброените дестинации и места.
3.
Срок за изпълнение: 4 (четири) години, считано от датата на сключване на договора. 
4.
Място на изпълнение: Резервациите и поръчаните и потвърдени самолетни билети от възложителя автоматично се изпращат електронен билет на електронен адрес на възложителя. Издадените ваучери за хотелско настаняване се изпращат от изпълнителя на електронния адрес на възложителя.
По искане от страна на възложителя или невъзможност за изпращане на електронен билет/ваучер за хотелско настаняване, поръчаните билети/ваучери за хотелско настаняване се доставят на място в сградите на Софийска филхармония в гр. София, на адрес: ул. „Г. Бенковски" № 1. Доставката е за сметка на изпълнителя.
* Извънредни обстоятелства – кога едно обстоятелство е извънредно се определя от Възложителя в писмената заявка до Изпълнителя
